OPĆINSKA KNJIŽNICA                                                           
“HRVATSKA SLOGA“ GRADAC

Jadranska 107, Gradac

U Gradcu, 16. siječnja 2024.


OPĆINSKO VIJEĆE


Stjepana Radića 3


21330 Gradac

Predmet : Izvještaj o radu u 2023. g.

     Na temelju članka 40. Statuta Općinske knjižnice „Hrvatska sloga“ Gradac podnosim izvještaj o radu u 2023.godini

UVOD:
Općinska knjižnica Hrvatska sloga Gradac ( u daljnjem tekstu Knjižnica) je narodna knjižnica koja prema Standardima za narodne knjižnice je razvrstana u VIIl., razred knjižnica, odnosno djeluje na području manjem do 3.000 (2450) stanovnika prema popisu stanovništva iz 2021.g. 

Upisana je u sudski registar kao samostalna ustanova na temelju Odluke o osnivanju Knjižnice od 10. svibnja 1999. godine, na adresi Stjepana Radića 1, Gradac, a od siječnja 2023.g. smještena je na novoj lokaciji, Jadranska 107, Gradac.
Sažetak djelokruga rada 

Redovita knjižnična djelatnost u 2023. g .obuhvaćala je:

- nabavu knjižnične građe  

- izgradnju knjižničnih zbirki, 

- stručnu obradu knjižnične građe prema stručnim standardima,

- pohranu, čuvanje i zaštitu knjižnične građe.

- pružanje informacijskih usluga, 

- posudbu i davanje na korištenje knjižnične građe, 

- međuknjižničnu posudbu, 

- digitalizaciju knjižnične građe, 

- usmjeravanje i pružanje pomoći i podrške  korisnicima pri odabiru i korištenju knjižnične građe, informacijskih pomagala i drugih izvora, 

- vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, 

- podnošenje izvještaja, 

- pripremanje kulturnih, informacijskih, obrazovnih i znanstvenih sadržaja i programa 

- obavljanje i drugih poslova sukladno Zakonu o knjižnicama i knjižničnoj djelatnost, Standardima za narodne knjižnice, Statutom te drugim propisima. 

Knjižnična građa
Općinska knjižnica Hrvatska sloga Gradac, prema podacima Metelwin programa( knjižnični program- Point doo Varaždin) u svom fondu raspolaže s 20.096 ( izvor: Metelwin: Ispisi: Statistika: NSK, pristup: 03.1.2024.). 
Redovna obnova fonda odvija se kroz kupnju ili putem darovanja.

Za kupnju naslova financijska sredstva su se u 2023.g. osigurala iz tri različita izvora, i to: 

-  Ministarstva kulture i medija za program Nabava knjižne i neknjižne građe 2023., u iznosu od 2.919,90€/ bespovratna sredstva

- Općine Gradac u istom iznosu od 2.919,00€/ participativnim udjelom osnivača ,

- Ministarstvo kulture i medija za program  Otkup knjiga s popisa A i B 900,00+1.100,00€/ bespovratna sredstva

Što predstavlja ukupno 7.838,00€  koja su  utrošena za nabavu knjižne i neknjižne građe.

Plan nabave u 2023. godini temeljio se na popisu desiderate, popisu Ministarstva za otkup knjiga, popunjavanju fonda izdanjima koji nedostaju te novim naslovima koji su na tržištu označeni najčitanijima.

Posljednje upisan inventarni broj u 2023.godini ima ID (22129) 22797. Prema evidenciji, u 2023. godini broj prinova u obračunskom razdobljuod 01.01.2023.-31.12.2023. je 672 primjeraka.
Putem kupnje nabavljeno je 342 svezaka, putem otkupa Ministarstva kulture 150 svezaka te  kao dar građana ( izdavača, nakladnika) još 180 naslova, što ukupno u 2023. godini iznosi prinos od 672 naslova. 
Tablica 1
	Godina

	Vlastita kupnja
	Otkup Min.kulture
	Dar 
	UKUPNO

	2021.
	314
	14
	63
	391

	2022.
	375
	21
	97
	493

	2023.
	342
	150
	180
	672


Osim knjižne građe, knjižnica je nabavljala i periodiku za potrebe čitaonice, uglavnom mjesečnike i tromjesječnike ( Maslina, Meridijani, Zaposlena, Vatrogasni vjesnik). Dnevnu štampu distributeri nisu bili u mogućnosti isporučitina područje općine Gradac u tekućem danu pa nije uključena u nabavu, a korištenje online izdanja nije naišlo na značajan odaziv.

Redovna revizija knjižne građe završena je u siječnju 2023. godine( https://narodne-novine.nn.hr/clanci/sluzbeni/2023_03_27_452.html). U reviziji je uz suglasnost NSK otpisano 760 jedinica građe (Dotrajalo 189/ Izgubljeno 137/Nepotrebno 434.
Prostor i oprema
Prošla je prva godina poslovanja u novom prostoru koji je, osim prostorno unaprijeđe i  s  novom informatičkom opremom.

U 2023. g. Knjižnica je nastavila s odličnom suradnjama, od  Instituta za razvoj i inovativnost mladih gdje smo putem natječaja osigurali novu opremu za rad s robotikom u vrijednosti  od 641,88€.

Novu informatičku opremu osigurali smo sredstvima Ministarstva kulture, osnivača Općine Gradac, Splitsko dalmatiske županije te putem donacija građana i tvrtki.

Ministarstvo kulture putem javnog poziva odobrilo nam je 1.327,23 € za program Informatizacije knjižnice, putem natječaja za opremanje ustanova u kulturi Splitsko dalmatinske županije osigurali smo 900,00€, putem ostalih donacija dobili smo TV ( Msal), fotelja za čitanje i stolići ( Boston City Singers donacijaiz 2019.g. 200,00€).
U 2023. g. Ministarstvo kulture i medija, Općini Gradac kao osnivaču odobrilo je 33.180,70 € za program Adaptacija zgrade knjižnice- faza 2.
U novi prostor smo osim najnužnije nove opreme, preselili i svu staru, uz namještaj i police koji više ne odgovaraju u potpunosti novom prostoru , ali poslužiti će kao nužno rješenje do nabavke nove opreme.

Članstvo
Tijekom 2023. godine u Knjižnici je bilo aktivno 243 korisnika ( 170 žene/73 muškarci), od toga je bilo 177 obnova i upisa novih članova u tekućoj godini, od čega je 41 upisan besplatno putem akcija i promotivnih upisa( najčitatelji, nagradna članstva), a 136 putem plaćanja članarine.
Tablica 2
	Godina
	Broj aktivnih članova
	M
	Ž

	2020.
	238
	64
	169

	2021.
	231
	67
	162

	2022.
	229
	65
	164

	2023.
	243
	73
	170


Posudba i korištenje knjižnice
Ukupnih posudbi u 2023. godini bilo je 3465 posudbi što predstavlja rast od 9% u odnosu na 2022.g.
           Tablica 3
	Godina
	Broj svih posudbi

	2023
	3465

	2022.
	3236

	2021.
	3540

	2020.
	3103

	2019.
	2727

	2018.
	2685


Čitateljski trendovi su slični kao i prethodnih godina te je i dalje od vrsta najčitanija popularna književnost i to: američka, engleska i hrvatska, a slijede je švedska, njemačka i norveška književnost. 

Radno vrijeme i djelatnici

Radno vrijeme knjižnice u 2023.g. je bilo 44 sata tjedno.

Knjižnica je bila otvorena svaki radni dan u vremenu od 08.00-17.00h osim srijede kada je otvorena od  08.00-20.00h.

U knjižnici su zaposlene dvije djelatnice na puno radno vrijeme, knjižnična tehničarka Đurđica Ujdurović i knjižničarka Mandalena Sinković Pavlović na mjestu ravnateljice. 

Dodatne poslove vođenja web stranica i društvenih mreža obavlja ravnateljica, kao i dužnosti Službenika za informiranje.

Mjere nadzora zaštite na radu obavlja tvrtka Alfa atesti doo, Split.

S tvrtkom Point d.o.o. Varaždin imamo sklopljen ugovor o održavanju knjižničnog računalnog programa, s HT ugovor za telefonske i Internet usluge, te s Hrvatskom poštom Ugovor za platni promet.

Računovodstvene poslove Knjižnice obavlja računovodstvo Općine Gradac kroz riznično poslovanje koje je uređeno kao takvo od 1.1.2020.g.

Poslove čišćenje i održavanja higijene obavlja općinska čistačica u opsegu od 5h tjedno, tj 1h dnevno.

Svu nabavu, osim spomenutih ugovora u 2023.g,. knjižnica je obavljala putem narudžbenica.

U 2023.g. ravnateljica knjižnice pohađala je 4 stručna usavršavanja u ukupnom trajanju od 8 sati, sve su edukacije bile online, besplatne.
Aktivnosti u 2023.g.

Siječanj: 
Preseljenje knjižnice/ 

23.1. svečano otvaranje knjižnice u novom prostoru/

Proglašenje NajČitača/ Radionice robotike (nastavak iz 2022.)
Veljača: 
U suradnji s učiteljicom Rankom Radoš, OŠ Gradac započinjemo s projektom Ćakulaonica(9)- uvod OŠ Gradac,( uz finacijsku podršku TZ Gradac i Centra izvrsnosti SD županije)/ 

Obilježavanje Međun.dana darivanja knjige i Valentinova "Spoj na slijepo s knjigom"/ Natjecanje iz robotike- OŠ Slano u Slanom.
Ožujak
Ćakulaonica- Uvodne radionice u školama u okruženju (Staševica, Ploče, Komin) / Radionica vezenja( E.Šutić/ Radionica šijavice, Udruga Štrada/ Obilježavanje Dana žena u knjižnici- Cvijet za tebe
Travanj
Obilježavanje Svjetskog dana dječje knjige- Čitanje s djecom iz DV Gradac/

Noć knjige- matineja: Utrka robota/ 

Noć knjige- odrasli: BookKojin( večernja aukcija knjiga)
Svibanj
Radionica izrade posuda za cvijeće u tehnici celbat s J. Tomasović Mušan
Lipanj
Otvaranje ( 1. punjenje) plažnih knjižnica: Gradac 2, Podaca 1, Zaostrog 1/ 

Sudjelovanje s Ćakulaonicom na smotri Centra izvrsnosti u Solinu/ 

Nagradni izlet Ćakulaonica 2023.u Klis i Dugopolje/ 

Generacija Now- finalno natjecanje IRIM Zagreb
Srpanj
Mala škola baleta , trodnevne plesne radionica za djecu s Zrinkom Korljan, rekreativnom balerinom
Kolovoz
Edukativno predavanje za žene "Sve što žena treba znati" i predstavljanje autorskog vodiča, psih.Nermine Vehabović Rudež 
Rujan
Predstavljanje stripa El shatt- fragmenti , Helena Klobučar
Listopad i studeni
Mjesec hrvatske knjige 15.10.-15.11.( 7 programa za djecu i 3 programa za odrasle)
Prosinac 
Adventska događanja: 

- Radionica izrade adventskog vijenčića( Petra Tomljanović, Cvjećara Gardens)

- Radionica izrade prirodne kozmetike- melem ( prof. Sanja Šutić)

- Radionica izrade prirodne kozmetike- sapun od maslinova ulja ( prof Sanja Šutić)

- Izrada božićnog dara, učiteljica Ranka Radoš
Na svim događanjima (40) u potpunoj ili djelomičnoj organizaciji knjižnice prema dostupnim podacima i  bilješkama sudjelovalo je oko 400 odraslih (16) i 350 djece (24) Što predstavlja povećanje u odnosu na prošlu godinu više od 50%.
Tablica 4
	Godina
	Odrasli
	djeca
	Ukupno 

	2022.
	187
	170
	357

	2023.
	400
	350
	750


Tijekom 2023.g. u Knjižnici smo upriličili ukupno 12 radionica ( radionice robotike održavale su se kontinuirano kroz godinu, svake srijede), ugostili smo 6 autora, pisaca te sudjelovali s programima i  korisnicima na 6 gostovanja, izleta, smotri te kao primjer dobre prakse s 4 male slobodne knjižnice na području općine sudjelovali smo s izlaganjem na 1. konvencijom "Male slobodne knjižnice Hrvatske".
ZAKLJUČAK
Kao što je i planirano programima događanja, nabavkom građe i opremanjem knjižnica u 2023.g. bilježi se, kako rast broja korisnika, tako i rast posudbi te povećanje broja događanja kao i broja posjetitelja. Prema statističkim podacima približno 10% stanovništva s područja općine Gradac korisnici su knjižnice te su prema ukupnom broju pročitanih knjiga, prosječno pročitali po 14 knjiga u 2023. godini odnosno 1,16 knjiga mjesečno. Najbrojniji članovi su iz mjesta Gradac, a najmanje korisnika dolazi iz Zaostroga i Drvenika što je s obzirom na dislociranost i očekivano.

Od ukupnog broja korisnika knjižnice 70% je ženske populacije, a 30% muške što je ustaljeni trend zadnjeg desetljeća, a vjerojatno i dulje, jedina dobna kategorija u kojoj muška populacija ima nešto veću zastupljenost u broju korisnika i to 52%  je u dobi od 0-14 godina.

Prema dobnoj strukturi od 100% korisnika 34% je populacija djece i mladih do 18 godina starosti, 46% odrasli do 65 godina i 20% stariji od 65.

Sveukupno gledajući iako još nismo u potpunosti gotovi s opremanjem knjižnice, stvoreni su dobri uvjeti za rast i razvoj čitalačke publike te kulturnih sadržaja.
     Klasa:   612-04/24-01-02
     Ur.broj: 2147/04-24-01
     U Gradcu, 16.01.2024.

                                                                        Mandalena Sinković Pavlović, ravnateljica
Dostaviti:

1. Općina Gradac

2. Matična Služba GKMM

3. Pismohrana
